als_Latn dik_Latn sag_Latn
Mali Neokoloni nė Afrikė
Autor:
Opinione te lexuesve
E diel 20 Janar 2013 16:43 PM
Nga Shpend Hulaj
Ushtria Franceze ka marrë përsipër rolin udhëheqës në sulmin ndaj islamikëve në Mali, shtet ky që ishte koloninizuar nga Franca. Nëse historia e dikurshme është ndonjë udhëheqës- edhe USA nuk është larg asaj.
Ne duhet të kujtojmë se Franca ishte një nga shtetet më agresive në thirrje për ndërhyrjen e NATO-s në Libi në vitin 2011. Por fakti është se vetëm SHBA ka kapacitete logjistike për të përballuar një luftë të gjatë në distanca të mëdha, të tilla si luftat në Afrikë. Pa transportuesë të avionëve amerikanë dhe pa ndërhyrjen e NATO-s në Libi (apo ndonjë vendi tjetër afrikan) është e pamundur.
Gjithashtu, Franca kurrë nuk do të kishte guxuar të dërgojë më shumë se 2.500 trupa në Mali, pa një garanci që do të u qëndroj prapa Amerika. Pa ndihmën e fuqisë ajrore të SHBA dhe formave tjera të përkrahjes logjistike, as Franca as vende të tjera të Afrikës Perëndimore në rajon nuk do të mund të shpresojnë për fitore të shpejtë kundër kryengritësve, Tuaregëve dhe islamikëve në veri të Malit, siq po shpresojnë tani.
Lufta në Mali është një rezultat i drejtpërdrejtë i luftës në Libi. Tuaregët janë një popull që jetojnë në varfëri të thellë. Shumë prej tyre kanë gjetur punë në Libi, gjithashtu ata kanë gjetur punë nëpër gjithë Afrikën, si emigrantë. Disa prej tyre kanë punuar në shërbimet e sigurisë të Muamer Gadafit. Kur u shkatërrua qeverisa e Libisë Tuaregët kanë mbledhur sa kanë mundur armë dhe janë kthyer përsëri në shtëpi.
Shumë Tuareg kurrë nuk e kanë lënë Mali dhe ishin të punësuar në ushtrinë e Malit.
Një vit pas 11 Shtatorit, ushtria amerikane ka formuar nismën e saj Pansahele, duke përfshirë edhe ushtrinë e Malit, Nigerisë, Çadit dhe Mauritanisë në të ashtuquajturen "lufta amerikane kundër terrorit" në Afrikë. Me vitin 2005 Amerikës iu shtua Algjeria, Maroku, Senegali, Nigeria dhe Tunizia në organizatën që u quajt atëherë "Inciativa Transsahare anti-terroriste". Ky ishte fillimi i AFRICOM-it, komandot ushtarake Afrikane të ushtrisë amerikane, te cilat kan marrë kontrollin në vitin 2008.
Në Mali, amerikanët janë mbështetur nga Tuaregët për të udhëhequr luftën e tyre kundër luftëtarëve islamikë, për pavarësi në pjesën veriore të vendit. Por pas kthimit të vëllezërve të tyre Tuareg nga Libia, ¾ e komandantëve ushtarakë në veri të Malit kanë ikur në anën e rebelëve, duke çuar në rënien e Ushtrisë së Malit.
Tani francezët, si zotëri të ish-kolonizimit, po dërgojnë aeroplanët e tyre për të bombarduar Tuaregët dhe po pregatiten të dërgojnë 2500 trupa në Mali. Me këtë nuk është parashikuar se vendet fqinje afrikane do të japin ndonjë ndihmë ushtrisë së Malit deri në shtator të këtij viti, por me përparimin e rebeleve dhe përgjigjjes ushtarake franceze, përgatitjet për të ndihmuar janë përshpejtuar.
Amerikanët po vijnë së shpejti, me mbështetjen e saj të fortë ajrore. Amerika së shpejti do të vendoset në tokën e Afrikës, ku 3500 ushtarë nga Fort Riley, Kansas, do të arrin të mbajë stërvitje ushtarake me njësitë ushtarake nga 35 vende afrikane. Dhe me sa duket kjo brigadë do të dërgohet direkt në luftë që po zhvillohet në Saheli (pjesa e tranzicionit në mes të shkretëtirës Sahara dhe Savannas Sudaneze).
Opinionet e autorėve nuk paraqesin domosdoshmėrisht edhe opinionin e redaksisė sė portalit www.mesazhi.com
bam_Latn ast_Latn als_Latn als_Latn ceb_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn